 Утвърждавам:

**ОСНОВНО УЧИЛИЩЕ “ АНТИМ І” - БАЛЧИК**

ДИРЕКТОР

/ Р.Петрова/

**МЕРКИ ЗА ПОВИШАВАНЕ КАЧЕСТВОТО НА ОБРАЗОВАНИЕТО**

# УЧЕБНА 2023/2024 ГОДИНА

**Мерките за повишаване качеството на образованието са приети на заседание на Педагогическия съвет/Протокол № 9 /14.09.2020 г./ и са утвърдени със Заповед № 28/15.09.** **2020 г. на директора на училището , актуализирани с протокол № 10/14.09.2021 г. и утвърдени със заповед № 28/15.09.2021 г., актуализирани с № 09/14.09.2022 г. и утвърдени със заповед № 28/15.09.2022 г., актуализирани с № 11/14.09.2023 г. и утвърдени със заповед № 28/15.09.2023 г.**

**УВОД**

С тези мерки се цели да се подобряват непрекъснато условията и редът за разработване на ефективна вътрешна училищна система за осигуряване на качеството на образованието.

Мерките са съобразени с принципите и изискванията към институциите за усъвършенстване на процесите за управление на качеството. Също така важно място заемат показателите, условията и редът за измерване на постигнатото качество.

Качеството на образованието се осигурява чрез управление на процеса на развитие на институцията (училището), основанo на анализиране, планиране, изпълнение на дейностите, оценяване и внасяне на подобрения.

Качеството на образованието в институциите се осигурява при спазване на следните принципи:

1. ефективно разпределяне, използване и управление на ресурсите;
2. автономия и самоуправление;
3. ангажираност, сътрудничество и социален диалог между всички участници в процеса на образованието и обучението;
4. удовлетвореност на участниците в процеса на обучението и на другите заинтересовани лица;
5. приемственост на политиките и постиженията, прилагане на добри педагогически практики;
6. непрекъснатост, прозрачност и демократичност в процеса за повишаване на качеството в институцията;
7. ориентираност на образованието и обучението към изискванията и потребностите на пазара на труда;
8. целенасоченост към постигане на високи резултати в процеса на обучение и образование;
9. лидерство и разпределяне на отговорности за постигане на целите на институцията.

Управлението на качеството е непрекъснат процес на взаимодействие между факторите и условията, от които зависи качеството на образованието и обучението и резултатите от него. Този процес се осъществява на национално, регионално и институционално равнище.

Измерването на постигнатото качество е съвкупност от действия за определяне на резултатите на институцията по критерии за конкретен период на измерване и съпоставянето им с определените равнища на качеството по всеки критерий.

Измерването на постигнатото качество в институциите се осъществява ежегодно чрез самооценяване.

**РАЗРАБОТВАНЕ НА ВЪТРЕШНА СИСТЕМА ЗА ОСИГУРЯВАНЕ НА КАЧЕСТВОТО НА ОБРАЗОВАНИЕТО И ОБУЧЕНИЕТО**

Вътрешната система за осигуряване на качеството е съвкупност от взаимносвързани действия и мерки за постигане, поддържане и развиване на качеството на провежданото образование и/или обучение в институцията и резултатите от него в съответствие с държавните образователни стандарти за придобиване на квалификация по професии и на действащото законодателство.

Вътрешната система за осигуряване на качеството включва:

1. политиката и целите по осигуряване на качеството;
2. органите за управление на качеството и правомощията им;
3. правилата за нейното прилагане;
4. годишен план-график за провеждане на дейностите по самооценяване;
5. условията и реда за измерване на постигнатото качество чрез самооценяване.

Политиката и целите по осигуряване на качеството се разработват от директора, съответно от ръководителя на институцията в съответствие със стратегията за развитие на институцията.

Органи за управлението на качеството са:

* директорът, съответно ръководителят на институцията;
* педагогическият съвет – за училищата.

За функционирането на вътрешната система за осигуряване на качеството в институцията се определят комисия или комисии за:

1. разработване на правила за прилагане на вътрешната система за осигуряване на качеството и актуализирането им;
2. разработване на годишен план-график за провеждане на дейностите по самооценяване;
3. разработване на конкретни процедури по критерии и съответния инструментариум към тях за провеждане на дейностите по самооценяването;
4. провеждане на самооценяването;
5. изготвяне на доклад от самооценяването до директора.

Броят на членовете, съставът и срокът за изпълнение на работата на работната група се определя от директора в зависимост от вида и обема на възложените задачи.

В състава на работната група може да се включват и външни специалисти.

Директорът:

1. Организира, контролира и отговаря за цялостната дейност по функционирането на  
   вътрешната система за управление на качеството;
2. Разработва политиката и целите по осигуряване на качеството;
3. Определя отговорника по качеството;
4. Определя състава на работната група ;

5. Утвърждава годишен план-график за провеждане на дейностите по самооценяването след приемането му от съответния орган и коригиращите мерки в хода на изпълнението му;

1. Утвърждава процедурите по критериите и инструментариума към тях за провеждане на дейностите по самооценяването;
2. Утвърждава коригиращи мерки и дейности за следващия период на измерване на качеството въз основа на годишния доклад за резултатите от проведеното самооценяване;
3. Провежда мониторинг на дейностите по осигуряване на качеството в институцията;
4. Представя годишния доклад за резултатите от проведеното самооценяване на регионалното управление по образованието – за училището;
5. Организира обучение на персонала за осигуряване на качеството в институцията.

Педагогическият съвет приема:

1. мерките за повишаване на качеството на образованието;
2. правилата за прилагане на вътрешната система за осигуряване на качеството и актуализацията им като част от правилника за дейността на обучаващата институция;
3. годишния план-график за провеждане на дейностите по самооценяване;
4. годишния доклад за резултатите от проведеното самооценяване.

Директорът на училището отговаря за функционирането на вътрешната система за осигуряване на качеството, като със заповеди:

1. организира изпълнението на следните дейности:

* анализ на резултатите от изпълнението на целите на институцията;
* анализ на силните и слабите страни, на възможностите и рисковете за развитието на институцията;
* посочване на индивидуалния напредък на всеки ученик по отношение на неговите образователни резултати;
* посочване на специфичните за институцията ключови фактори, които влияят на качеството на предоставяното образование;
* планиране на ежегодните дейности за постигане на целите от стратегията за развитие на институцията;
* изпълнение на планираните дейности от плана за действие към стратегията за развитие на институцията и реализиране на заложените в нея цели;

1. определя комисията, която извършва самооценяването – нейния състав, задачите и сроковете за изпълнение;
2. определя начина на участие на лицата, включени в процеса на самооценяване: ученици, учители, директор и родители;
3. утвърждава определените на подготвителния етап дейности, процедури, критерии, показатели и инструментите за самооценяване;
4. утвърждава преди края на учебната година доклада от самооценяването, който съдържа:

* информация за вътрешната и външната среда, в която функционира институцията през периода на самооценяването;
* данни за използваните инструменти при самооценяването;
* данни за резултатите от самооценяването, сравнени с резултатите от предходното самооценяване;
* анализ на резултатите от самооценяването;
* предложения за мерки за внасяне на подобрения в работата на институцията с цел повишаване на качеството на предоставяното образование, както и за срокове за тяхното изпълнение.

Докладът от самооценяването е част от ежегодния отчет за изпълнението на плана за действие към стратегията за развитието на училището.

Правилата за прилагането на вътрешната система за осигуряване на качеството се разработват от комисията и се приемат от органа като част от правилника за дейността на обучаващата институция. Те включват:

1. правомощията на участниците във вътрешната система за осигуряване на качеството;
2. реда за организиране и провеждане на самооценяването;
3. реда и начина за съхранение на доказателствените материали за проведеното самооценяване;
4. взаимодействието на институцията със социалните партньори и другите заинтересовани страни за осигуряване на качеството;
5. начина за информиране на обществеността за получените резултати от проведеното самооценяване в обучаващата институция.

Годишният план-график съдържа дейностите по самооценяването, групирани по критериите за качество, като задължително се посочват видът на инструментариума към тях и сроковете и отговорните лица за изпълнението им.

План-графикът се утвърждава от директора на училището, съответно от ръководителя на институцията в началото на всяка учебна година.

При необходимост се предлагат на директора, съответно на ръководителя на институцията коригиращи мерки за изпълнение на годишния план-график. След утвърждаване на мерките се организира и координира изпълнението им.

**УСЛОВИЯ И РЕД ЗА ИЗМЕРВАНЕ НА ПОСТИГНАТОТО КАЧЕСТВО**

Измерването на постигнатото качество на образованието и обучението се осъществява от институциите чрез прилагането на процедури по критерии и съответния инструментариум към тях за провеждане на дейностите по самооценяването.

Самооценяването е процес на изготвяне на вътрешна оценка на качеството на предоставяното образование чрез дейности, процедури и критерии, определени от училището.

Периодът за самооценяване за училищата е една учебна година.

Самооценяването се извършва от работна група .

Самооценяването в училищата се извършва по предварително определени критерии и показатели към тях.

Критериите може да се групират по следните области на оценяване:

1. управление на институцията – ефективно разпределяне, използване и управление на ресурсите за повишаване на качеството на образование;
2. образователен процес – обучение, възпитание и социализация;
3. взаимодействие на всички заинтересовани страни.

Показателите към всеки критерий са количествени и/или качествени и определят равнището на качеството по съответния критерий.

Критериите се оценяват с точки, като максималният общ брой точки по всички критерии е 100.

Максималният брой точки за всеки критерий се разпределя по показатели в четири равнища на оценяване.

Постигнатото качество се определя чрез крайна оценка, която се формира от сбора от получените точки по всички критерии.

Крайната оценка на постигнатото качество може да e със следните количествени и качествени равнища:

1. отлично – при крайна оценка от 91 до 100 точки;
2. добро – при крайна оценка от 66 до 90 точки;
3. задоволително – при крайна оценка от 46 до 65 точки;
4. незадоволително – при крайна оценка до 45 точки включително.

Самооценяването се провежда по процедури, утвърдени от директора, съответно от ръководителя на институцията.

По всеки критерий се разработва процедура, която съдържа предмет и цел; инструментариум; описание на технологията на провеждане; вида на доказателствения материал (справка, контролна карта, протоколи, въпросници, анкети и други); начините на обработване на доказателствения материал; режима на съхранение и защита на информацията; отговорностите на лицата.

За проведеното самооценяване комисията по качеството изготвя годишен доклад, който включва: цел на самооценяването; информация за външната и вътрешната среда, в която функционира институцията през периода на самооценяването; резултати от самооценяването; сравняване на оценките по критериите с предходния период на самооценяване; анализ на получените резултати; постижения и добри педагогически практики; резултати от оценяването, нуждаещи се от подобрение, и предложение за коригиращи мерки и дейности.

Към доклада може да се прилагат графики, таблици, статистическа информация и други информационни материали.

Докладът от самооценяването се утвърждава от директора преди края на учебната година.

**МИНИМАЛНИ РАМКОВИ ИЗИСКВАНИЯ ЗА УПРАВЛЕНИЕ НА КАЧЕСТВОТО В ИНСТИТУЦИИТЕ**

Усъвършенстването на процесите за управление на качеството се постига при спазване на следните изисквания от институцията:

1. Да подобрява работната среда чрез:

а) прилагане на механизми за адаптиране на обучаваните към средата на институцията;

б) осигуряване на достъпна архитектурна среда;

в) модернизиране на материално-техническата база и обновяване на информационната инфраструктура;

г) развитие на организационната култура в институцията.

2. Да осигурява развитие на персонала чрез:

а) подобряване на възможностите за допълнителна и продължаваща квалификация на учителите/преподавателите по специалността им от висшето образование, за подобряване на тяхната иновационна култура и личностна ефективност;

б) изграждане на култура за осигуряване на качеството;

в) създаване и поддържане на открита и ясна комуникация в институцията;

г) повишаване на ефективността на административното обслужване;

д) повишаване на мотивацията и инициативността на всички участници в процеса на образование и обучение.

3. Да подобрява резултатите от обучението чрез:

а) повишаване на мотивацията на обучаемите;

б) повишаване на дела на учениците, които работят активно за подобряване на своите образователни резултати;

в) намаляване на дела на рано отпадналите от обучението;

г) повишаване на дела на обучените, провели практическо обучение в реална работна среда;

д) създаване на механизъм за ранно предупреждение за различни рискове.

4. Да подобрява взаимодействието с местната общност, със социалните партньори, работодателски организации, университети и други заинтересовани страни чрез:

а) разширяване на възможностите за практическо обучение в реална работна среда;

б) проучване и прилагане на добри практики на сродни институции;

в) подобряване на възможностите за достъп до информация на участниците в образованието и обучението;

г) информиране на общността и заинтересованите страни за добрите практики и постиженията на институцията в областта на осигуряване на качеството на образованието и обучението;

д) участие в проекти, свързани с повишаване на качеството на образованието и обучението.

**МЕТОДИЧЕСКО ПОДПОМАГАНЕ И МОНИТОРИНГ ЗА ПОВИШАВАНЕ НА КАЧЕСТВОТО НА ОБРАЗОВАНИЕТО**

(1) За осигуряване на качеството в институциите се осъществяват методическо подпомагане и мониторинг.

(2) Методическото подпомагане за разработване и функциониране на вътрешна система за осигуряване на качеството включва: консултиране, информиране, инструктиране и представяне на добри педагогически практики.

(3) Мониторингът е вътрешен и външен, като резултатите от него включват констатации, изводи и препоръки за вземане на информирани решения за усъвършенстване на процеса за осигуряване на качеството в съответната институция.

1. Вътрешният мониторинг се осъществява от директора, съответно от ръководителя на институцията.
2. Методическото подпомагане и външният мониторинг се осъществяват за училищата – от Министерството на образованието и науката и от регионалните управления по образованието

**ФИНАНСИРАНЕ**

Дейностите за изграждане и функциониране на вътрешна система за осигуряване на качеството на образованието и обучението се финансират със средства от субсидия по формула и от собствени приходи.

Училището може да ползва и други източници на финансиране – спонсорство, национални и международни програми и проекти и др.

**КРИТЕРИИ И ПОКАЗАТЕЛИ ЗА ПРОВЕЖДАНЕ НА САМООЦЕНЯВАНЕТО**

Подобряването на качеството се отнася до всичко, което повишава

възможностите на организацията да посрещне изискванията за качество.

Подобряването на качеството е част от управлението на качеството

|  |  |  |  |  |  |
| --- | --- | --- | --- | --- | --- |
| **№** | **Наименование на критериите** | **Показатели за измерване на равнището на постигнатото качество/брой точки** | | | |
|  |  | **Незадово**  **лително**  **0 т.** | **Задово**  **лително**  **0,5 т.** | **Добро 1 т.** | **Отлично 1,5т.** |
| **1** | Ритуализация на училищния живот – система от символи, ритуали и традиции, които засилват у ученика усещането за принадлежност към неговото училище и повишават мотивацията му за активно участие в образователния процес и извънучилищните изяви |  |  |  |  |
| **2** | Публичност и популяризиране на предлаганото образование и съдържанието му |  |  |  |  |
| **3** | Наличие на модерна материално-техническа база за обучение (кабинети, учебни работилници, лаборатории и др.) в съответствие с изискванията на ДОС |  |  |  |  |
| **4** | Равнище на  административно  обслужване |  |  |  |  |
| **5** | Осигуряване на възможност за образование и обучение в различни форми на обучение |  |  |  |  |
| **6** | Относителен дял на учениците от уязвими групи спрямо общия брой обучавани – % |  |  |  |  |
| **7** | Реализиране на програма за равни възможности и приобщаване на ученици от уязвими групи |  |  |  |  |
| **8** | Относителен дял на отпадналите от училище към постъпилите в началото на учебната година -% |  |  |  |  |
| **9** | Функционираща система за повишаване на качеството на образованието и обучението в училище |  |  |  |  |
| **10** | Реализирани училищни, национални и международни програми и проекти |  |  |  |  |
| **11** | Дейност на  училищното  настоятелство |  |  |  |  |
| **12** | Педагогическо взаимодействие „училище – семейство“ |  |  |  |  |
| **13** | Проведено измерване на постигнатото качество чрез самооценяване |  |  |  |  |
| **14** | Осигурени условия за интерактивно обучение и учене |  |  |  |  |
| **15** | Относителен дял на учителите, участвали в различи форми на допълнително и продължаващо обучение в % |  |  |  |  |
| **16** | Повишаване авторитета на учителя като ключов фактор в процеса на обучение, възпитание и социализация в училище, чрез развитие на професионалните му компетентности – периодично актуализиране на знанията, овладяване на умения за ползване на ИКТ. |  |  |  |  |
| **17** | Методическо подпомагане на новопостъпили учители. |  |  |  |  |
| **18** | Изграждане на позитивни взаимоотношения ученик-учител; ученик-ученик; и взаимоотношения на партньорство между учителите и учениците. |  |  |  |  |
| **19.1** | Изграждане на позитивен организационен климат чрез: - осигуряване на обучение и възпитание в здравословна, безопасна и сигурна среда; |  |  |  |  |
| **19.2** | -Зачитане на учениците като активни участници в образователния процес; |  |  |  |  |
| **19.3** | -Осигуряване на диференцирана помощ и индивидуално консултиране; |  |  |  |  |
| **19.4** | -Утвърждаване на позитивна дисциплина; |  |  |  |  |
| **19.5** | -Развитие на училищната общност/174,ал.2 от ЗПУО/ |  |  |  |  |
| **20** | Превенция на обучителните трудности и ранно отстраняване на риска от тях. |  |  |  |  |
| **21** | Създаване и функциониране на различни извънкласни форми |  |  |  |  |
| **22** | Създаване на условия за изява на учениците |  |  |  |  |
| **23** | Осъществяване на допълнителна работа с учениците |  |  |  |  |
| **24** | Осъществяване на цялостна и индивидуална работа в часовете за ЗУЧ и ИУЧ; в часовете за консултации и ЦДО, в непосредствените класни и извънкласни наблюдения и поставяне на конкретни практически задачи. |  |  |  |  |
| **25** | Правописната и езикова грамотност да бъдат поставяни на преден план в конкретната учебна работа |  |  |  |  |
| **26** | Прилагане на интерактивните методи за развитие на критическото мислене чрез четене и писане. |  |  |  |  |
| **27** | Засилване на интереса на учениците в учебните часове и мотивирането им за изготвяне на реферати, доклади, постери, макети и модели, проекти, презентации, като използват различни източници на информация. |  |  |  |  |
| **28** | Стимулиране на ученици в сферата на техните интереси чрез поставяне на надграждащи задачи-игрови методи, наблюдения, работа с историческа и географска карта, проблемни ситуации, провеждане на опити, решаване на практически задачи, самостоятелна работа със специализирана литература, писане на есета, анализиране и сравняване на процеси и явления. |  |  |  |  |
| **29** | Увеличаване броя на тренировъчните тестове /формат НВО/. |  |  |  |  |
| **30** | Уеднаквяване оценяването на учениците в детайли  /контролни работи във формат НВО/. |  |  |  |  |
| **31** | Относителен дял на успешно положили изпити от НВО –% |  |  |  |  |
| **32** | Прилагане на ИТ в процеса на обучение. |  |  |  |  |
| **33** | Онагледяване на уроци с електронен учебник и  компютърни презентации. |  |  |  |  |
| **34** | Провеждане на интегрирани уроци, на състезания между паралелките, на уроци по приемственост между начален и  прогимназиален етап на обучение с цел подобряване  методите на преподаване и оценяване. |  |  |  |  |
| **35** | Ориентираност на преподаването към интереса и  мотивацията на ученика, към възрастовите и социалните промени в живота му, както и към способността му да прилага усвоените компетентности на практика. |  |  |  |  |
| **36** | Ориентираност на преподаването към провокиране на  мисленето и самостоятелността, към формиране на  практически умения и към развитие на личността. |  |  |  |  |
| **37** | Осъвременяване и актуализиране на учебното съдържание от страна на учителя. |  |  |  |  |
| **38** | Качествена предварителна подготовка на учебни  материали за уроците. |  |  |  |  |
| **39** | Включване на учениците в предварителната подготовка на урока със задачи за проучване, с презентации, с информационни съобщения и др. |  |  |  |  |
| **40** | Открояване на структурни елементи, които са  предпочитани и очаквани от учениците. |  |  |  |  |
| **41** | Целесъобразно управляване на урочното време и  постигане на баланс между отделните структурни  елементи. |  |  |  |  |
| **42** | Строго фиксирани, базирани на изискванията критерии и показатели за вътрешно оценяване на учениците. Запознаване и спазване на ДОС за оценяване на резултатите от обучението на учениците. |  |  |  |  |
| **43** | Аргументирано устно и писмено оценяване / чл.13, ал.3 ДОС оценяване/ |  |  |  |  |
| **44** | Използване на разнообразни форми за проверка и оценка на постиженията на учениците (формални, неформални, вътрешни, външни форми на оценяване, самооценяване и взаимно оценяване). |  |  |  |  |
| **45** | Установяване на входното равнище на учениците по  учебните предмети или модули, които са изучавали през предходната година в задължителните учебни часове. в триседмичен срок от началото на учебната година чрез текущо изпитване. |  |  |  |  |
| **46** | Установяване на дефицитите от входното равнище и  предприемане на мерки за преодоляването им. |  |  |  |  |
| **47** | Провеждане на текущо изпитване за установяване на  изходното ниво на учениците две седмици преди  оформянето на годишната оценка по учебните предмети, по които не се провежда класна работа и не се провежда външно оценяване. |  |  |  |  |
| **48** | Изграждане на умения у учениците за самооценяване чрез използване на адекватни критерии и показатели. |  |  |  |  |
| **49** | Оценяване в ясна и разбираема форма, оповестявана по подходящ и удобен начин, налична и достъпна  безпристрастна основа. |  |  |  |  |
| **50** | Изграждане на умения за работа в екип в паралелката |  |  |  |  |
| **51** | Изграждане на екипи за работа по проекти |  |  |  |  |
| **52** | Създаване на условия за проектно учене; осигуряване на условия за участие в проектни дейности за формиране на знания, умения и нагласи за здравословен начин на живот и екологично възпитание |  |  |  |  |
| **53** | Поощряване с морални и материални награди при  показани високи постижения в областта на науката,  изкуството и спорта. |  |  |  |  |
| **54** | Публично оповестяване постиженията на учениците. |  |  |  |  |
| **55** | Организиране от училището на състезания, конкурси и др. |  |  |  |  |
| **56** | Организиране на допълнително обучение по време на  лятната ваканция за ученици с обучителни трудности. |  |  |  |  |
| **57** | Осъществяване на перманентен контрол за ритмичност на оценяването съгласно чл. 11 от Наредбата за оценяване на резултатите от обучението на учениците. |  |  |  |  |
| **58** | Брой слаби и отлични оценки |  |  |  |  |
| **59** | 66.Брой ученици на поправителни изпити |  |  |  |  |
| **60** | Качествен информационен обмен между учител по  общообразователни предмети и учител в ЦДО. |  |  |  |  |
| **61** | Ефективност на провеждането на самоподготовките. Броят на часовете по самоподготовка в прогимназиален етап се определят от седмичното разписание за следвания ден. В предваканционни дни се акцентува върху дейностите по интереси. |  |  |  |  |
| **62** | Създаване на система за поощрения и награди на ученици и учители за активно включване в извънкласните и извънучилищни дейности. |  |  |  |  |
| **63** | Изграждане на система за мотивация на учителите,  директорите и другите педагогически специалисти за  повишаване квалификацията и за кариерно развитие. |  |  |  |  |
| **64** | Партньорство с органите на местно самоуправление при подготовката, реализирането и управлението на  национални и международни програми и проекти,  подпомагащи дейности в областта на образование |  |  |  |  |
| **65** | Взаимодействие с Агенцията за закрила на детето и  структурите на полицията. |  |  |  |  |
| **66** | Взаимодействие с местната общественост. |  |  |  |  |
| **67** | Сътрудничество със социални партньори при разработване на концепции, вътрешно нормативни документи, предложения, мнения, становища за проекти, съвместни проекти,  модернизиране на материалната база. |  |  |  |  |

**Крайна оценка на постигнатото качество с количествени и качествени равнища:**

|  |  |  |  |  |
| --- | --- | --- | --- | --- |
| **№** | **Качествени равнища** | **Общ бр.точки** | **Крайна количествена оценка** | **Крайна качествена оценка** |
| **1** | **Незадоволително** | **До 45** |  |  |
| **2** | **Задоволително** | **от 46 до 65** |  |  |
| **3** | **Добро** | **от 66 до90** |  |  |
| **4** | **Отлично** | **от 91 до 100** |  |  |